Μο Χέιντερ

Η **Μπέατρις Κλερ Ντάνκελ** (αγγλικά: Beatrice Clare Dunkel, όνομα γέννησης: **Κλερ Ντάμαρις Μπάστιν** [Clare Damaris Bastin], καλλιτεχνικά ψευδώνυμα: **Μο Χέιντερ** [Mo Hayder] και **Τίο Κλερ** [Theo Clare], 2 Ιανουαρίου 1962 &#x2013; 27 Ιουλίου 2021) ήταν Βρετανίδα συγγραφέας. Νωρίτερα στη ζωή της εργάστηκε ως ηθοποιός και μοντέλο με το όνομα **Κάντι Ντέιβις** (Candy Davis) και εμφανίστηκε ως Miss Belfridge στην κωμική σειρά του BBC, *[[Are You Being Served?]]*. Στη συνέχεια έγραψε μυθιστορήματα ως Μο Χέιντερ. Κέρδισε ένα Βραβείο Έντγκαρ το 2012.

Τα μυθιστορήματά της έχουν πουλήσει περισσότερα από 6,5 εκατομμύρια αντίτυπα, έως το 2021.

## Πρώτα χρόνια
Γεννημένη στο Έσσεξ στις 2 Ιανουαρίου 1962, η Χέιντερ μεγάλωσε στο Λάουτον. Οι γονείς της ήταν ο Τζον Μπάστιν, αστροφυσικός και η Σούζαν Χόλινς, δασκάλα. Είχε έναν μικρότερο αδερφό, τον Ρίτσαρντ. Εγκατέλειψε το σχολείο και το σπίτι και μετακόμισε στο Λονδίνο λίγο πριν τα 16α γενέθλιά της. Η Χέιντερ σπούδασε στο Αμερικανικό Πανεπιστήμιο και στο Πανεπιστήμιο Σπα του Μπαθ.

## Καριέρα ως ηθοποιός και μοντέλο
Ως Κάντι Ντέιβις, κέρδισε το διαγωνισμό ομορφιάς Miss Nude το 1982 και έγινε μοντέλο της Page 3. Ως ηθοποιός, ο πρώτος της ρόλος ήταν ως στρίπερ σε ένα επεισόδιο της σειράς *Minder*. Αργότερα έπαιξε τη γραμματέα Miss Belfridge στην κωμική σειρά του BBC *Are You Being Served?* στις δύο τελευταίες σειρές από το 1983 έως το 1985. Εμφανίστηκε επίσης στο μουσικό βίντεο για το τραγούδι των ABC, *Poison Arrow*.

Μετά από έναν σύντομο γάμο με τον ηθοποιό Γκάρι Όλσεν, μετανάστευσε στα 25 της στην Ιαπωνία, όπου έγινε καθηγήτρια αγγλικών ως ξένης γλώσσας στο Τόκιο. Ήταν επίσης σερβιτόρα σε νυχτερινό κέντρο και ερασιτέχνης σκηνοθέτης.

## Συγγραφική καριέρα
Η Χέιντερ έστειλε το χειρόγραφο του πρώτου της βιβλίου σε αρκετούς εκδοτικούς οίκους. Προς έκπληξή της έγινε δεκτή από την κορυφαία λογοτεχνική μάνατζερ, Τζέιν Γκρέγκορι, η οποία της εξασφάλισε μια προσφορά σχεδόν 200.000 λιρών από την Transworld Publishers, για μια συμφωνία δύο βιβλίων. Ο Πάτρικ Τζάνσον-Σμιθ του Transworld περιέγραψε το χειρόγραφο στην Έκθεση Βιβλίου της Φραγκφούρτης το 1998 ως ένα από τα πιο δυνατά και βίαια βιβλία που είχε διαβάσει, «μια εντελώς συναρπαστική ιστορία με πιστευτούς χαρακτήρες». Αυτό το πρώτο μυθιστόρημα, *Birdman*, εκδόθηκε το Δεκέμβριο του 1999 και ήταν διεθνές μπεστ σέλερ. Το δεύτερο μυθιστόρημά της, *The Treatment*, ήταν μπεστ σέλερ των *Sunday Times* και το 2002 κέρδισε το Bραβείο WH Smith Thumping Good Read. 

Το τρίτο μυθιστόρημά της, *[[Τόκιο (μυθιστόρημα)|Τόκιο]]*, εκδόθηκε το Μάιο του 2004 και ήταν άλλο ένα μπεστ σέλερ των *Sunday Times*. Το *Τόκιο* εκδόθηκε ως *The Devil of Nanking* στις Ηνωμένες Πολιτείες το Μάρτιο του 2005. Το *Pig Island* ήταν το τέταρτο μπεστ σέλερ της, που δημοσιεύτηκε τον Απρίλιο του 2006. Το *Pig Island* ήταν υποψήφιο για το Βραβείο Μπάρι για το καλύτερο βρετανικό αστυνομικό μυθιστόρημα. Το πέμπτο της βιβλίο, *Ritual*, ήταν το πρώτο στη σειρά «The Walking Man» και ήταν υποψήφιο για το Βραβείο CWA Ian Fleming Steel Dagger. Το *Skin* είναι το δεύτερο βιβλίο της σειράς «The Walking Man» και κυκλοφόρησε στις αρχές του 2009. Το *Gone*, το τρίτο βιβλίο της σειράς, κυκλοφόρησε το Φεβρουάριο του 2011. Το *Gone* κέρδισε το Βραβείο Έντγκαρ για το καλύτερο μυθιστόρημα. Το μυθιστόρημά *Hanging Hill* εκδόθηκε το 2011, το *Poppet* το 2013 και το *Wolf* το 2014. Μια τηλεοπτική μεταφορά του *Wolf* έγινε για το BBC το 2023.

Τα μυθιστορήματά της ήταν αμφιλεγόμενα όταν δημοσιεύτηκαν. Το *Birdman* θεωρήθηκε βίαιο και ενοχλητικό. Το δεύτερο μυθιστόρημά της, *The Treatment* καταπιάστηκε με θέματα παιδεραστίας. Η *[[San Francisco Chronicle]]* χαρακτήρισε το μυθιστόρημα ένα «ανησυχητικό ταξίδι στο μυαλό των παιδεραστών».

Η Χέιντερ έγραψε επίσης το σενάριο για το *De Behandeling* (2014), που ήταν μια βελγική ταινία προσαρμογής του *The Treatment*.

Λίγο πριν από το θάνατό της, ολοκλήρωσε ένα νέο μυθιστόρημα *The Book of Sand,* ένα εικαστικό θρίλερ γραμμένο με το ψευδώνυμο Τίο Κλερ, το οποίο εκδόθηκε το 2022.

## Προσωπική ζωή
Το 1985 παντρεύτηκε τον ηθοποιό Γκάρι Όλσεν. Το ζευγάρι χώρισε το 1990.

Η Χέιντερ Ζούσε στο Τσέλτεναμ της Αγγλίας με τον δεύτερο σύζυγό της, Μπομπ Ράνταλ, έναν συνταξιούχο αρχιφύλακα της αστυνομίας τον οποίο παντρεύτηκε το 2021. Είχε μια κόρη.

Πέθανε στις 27 Ιουλίου 2021 από επιπλοκές της αμυοτροφικής πλευρικής σκλήρυνσης, σε ηλικία 59 ετών, έχοντας διαγνωστεί το Δεκέμβριο του 2020.

## Βιβλιογραφία

### Σειρά Jack Caffery

* *Birdman* (2000)
* *The Treatment* (2001)
* *Ritual* (2008)
* *Skin* (2009)
* *Gone* (2010)
* *Poppet* (2013)
* *Wolf* (2014)

### Αυτοτελή μυθιστορήματα

* *Tokyo* (2004), επίσης δημοσιεύτηκε ως *The Devil of Nanking* (2010)
* *Pig Island* (2006)
* *Hanging Hill* (2011)
* *Bonehead* (2024)

### Γράφοντας ως Τίο Κλερ

* *The Book of Sand* (2022)

## Φιλμογραφία

### Τηλεόραση

### Ταινίες

## Παραπομπές


## Εξωτερικοί σύνδεσμοι
* 
* Μο Χέιντερ στο Gregory & Company Authors' Agents
* 

Κατηγορία:Αγγλίδες μυθιστοριογράφοι
Κατηγορία:Αγγλίδες συγγραφείς
Κατηγορία:Αγγλίδες μοντέλα
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί κινηματογράφου